Lolland-Falsters Stifts-Tidende, 1842-12-01
J Anledning heraf har det høie Justitscollegium beordret Sag anlagt imod os under 22de dennes. Det er imod denne Act af det høie Collegium, at vi see os nødsagede til at anraabe om Deres Majestæts allerhøieste Beskyttelse. Af Collegiets Actionsordre fremgaaer det ikke, paa Grund af hvilken Overtrædelse af vor bestaaende Trykkefrihedslovgivning vil ere blevne tiltalte, og vi tilstaae, at vi befinde os i en ikke ringe Forlegenhed for at udfinde, mod hvilken af dens Bestemmelser vi skulle have forbrudt os. Den eneste fjerne Analogi, der vil kunne paaberaabes for det høie Collegiums Ordre, er Forordningen 27de September 1799 § 10, der siger: Men dersom beskyldningen er i høi Grad fornærmelig, og det derhos er aabenbart eller sandsynligt, at den er falsk, da vil Kongen, især naar den angaaer hans Collegier, Retter eller vigtigste Embedsmænd, lade Skriftets Forfatter tiltale ved Generalfiskalen eller en anden dertil beskikket Actor. Men vi tør vistnok ansee det for unødvendigt nærmere at vise, hvor intetsigende denne Analogi i nærværende Tilfælde er. Thi selv forudsat, at vor Meddelelse var falsk, saa angaaer beskyldningen dog ikke blot ikke de i den anførte Paragrap nævnte Embedsmænd, men ingensomhelst Embedsmand. At der, naar der tales om den slesvigske Stænderforsamlings Majoritet, ei er ført Anke over nogen Embedsmand i sin Qvalitet som saadan, turde nemlig være udenfor al Tvivl. Bestod endog den ganske Majoritet – hvilket dog ei er Tilfældet – af Embedsmænd, saa vare de dog ei som saadanne i Stændersalen, men som Folkets udkaarne Mænd, for at repræsentere dette, og i deres Acter i Stændersalen handle de uafhængigt af deres øvrige Stilling i Samfundet. Majoriteten i den slesvigske Stænderforsamling kunde hverken fordre det som en Ret, vente det som en Naade, eller efter vor Formening lovmæssig erholde paa det Offentliges Vegne anlagt Sag imod os for Angreb paa den, og vi tvivle ei om, at Forsamlingen vil ansee det lidet overeensstemmende med dens Værdighed, at andre Autoriteter end den selv værne om dens Ære. Vi kunne saaledes ikke finde anden Grund fordet høie Justitscollegium til at anlægge Sag imod os end den, at det misbilliger Tendentsen af vor Meddelelse, og anseer det farligt for Statens Sikkerhed, at vi angribe det schleswig-holsteinske Parti. men i denne Anskuelse vil, saa haabe vi, Deres Majestæt ikke give Collegiet Medhold. Ved at optræde som Journalister maatte vi, ifølge det Maal vi satte os, vide, at vi stundom vilde vække Misnøie med vor Virksomhed hos Deres Majestæts Regjering, og være beredte paa en just ei misundelsesværdig Skjæbne. Haard som vor Kamp, pinlig som vor Stilling derfor ofte kunde være, have vi roligt fundet os deri. Men et Punct var der, hvorom vi hidtil have troet, at enhver Dansk var enig, og med Hensyn til hvilket vi haabede at have Deres Majestæts som Folkets Sympathier for os, og det er vor Kamp mod det mægtige Parti i Hertugdømmerne, som stræber efter at løsrive Slesvig fra den øvrige Deel af vort Fædreland, for at bringe det ind under en fremmed Stat, og ganske unddrage det fra Deres Majestæts Herredømme, eller høist gjøre Deres Majestæt til en afhængig Fyrste af denne anden Magt. Vi havde haabet at kunne virke til Fædrelandets Bedste ved denne vor Stræben, og troe, at vor hidtilværende Virksomhed i den Retning ei ganske har været uden Frugter; men vi kunne ei dølge for os selv, at alle vore Anstrængelser for Fremtiden ville være frugtesløse, dersom vore Modstandere see, at Deres Majestæts Regjering ikke blot misbilliger vor Færd, men endog retslig forfølger os i den Anledning. Det er paa Grund heraf, at vi anraabe om Deres Majestæts Hjælp, og allerunderdanigst andrage om, at det maatte behage Deres Maj. at tilkjendegive det kongelige danske Cancelli, at Deres Majestæt ikke kan bifalde Actionen mod den omhandlede Artikel, og derfor vil have bemeldte Cancelli paalagt uopholdeligt at tilbagekalde sin derom udgivne Ordre."J Justitssagen: Justitsr. Liebenberg contra Overkrigscommissair og suspenderet Branddirecteur Georg Ludvig Krogstad (Defensor Advocat Buntzen, der tiltaltes for mislig og bedragelig Embedsførelse samt for at have injurieret Birkedommer Ørum paa Dommersædet, er i Tirsdags afsagt følgende Høiesteretsdom: "Lands-Overrettens Dom bør ved Magt at stande, dog saaledes, at Straffearbeidet bestemmes til Tugthuusarbeide i Viborg Tugt- og Forbedringshuus i tre Aar. J Salarium til Justitsraad Liebenberg for Høiesteret betaler Tiltalte 40 Rbd. Sølv.